**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ԱԲՈՎՅԱՆ ՔԱՂԱՔԻ ՍԱՐԱԼԱՆՋԻ ՓՈՂՈՑԻ ԹԻՎ 18/11 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ՎԱՀԵ ՊՈՂՈՍՅԱՆԻՆ ՈՒՂՂԱԿԻ ՎԱՃԱՌՔՈՎ, ԸՆԴԼԱՅՆՄԱՆ ՆՊԱՏԱԿՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի և 2-րդ մասի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 1-ին ենթակետի և 2-րդ կետի պահանջներին համապատասխան։

 Վահե Պողոսյանը իրեն սեփականության իրավունքով պատկանող Աբովյան քաղաքի Սարալանջի փողոցի թիվ 18/9 հասցեում ունի բնակավայրերի նշանակության հողամաս հասարակական շինություններով։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Սարալանջի փողոցի թիվ 18/11 հասցեում գտվող 252,1 քառակուսի մետր մակերեսով հողամասն անհնար է որպես առանձին գույքային միավոր աճուրդային կարգով օտարել, այն սահմանակից է ընդլայնվող հողամասին և օտարվող հողամասի դիրքը կամ ռելիեֆը (երկրի մակերևույթի ամբողջություն) թույլ չի տալիս այն կառուցապատել և օտարվող հողամասը կարող է կառուցապատվել բացառապես օժանդակ շինություններով, բակային ջրավազաններ ու կառույցներ համարվող տնտեսական օգտագործման շինություններով, կցակառույցներով կամ ավտոտնակներով։ Օտարվող հողամասը փաստացի գտնվում է ընդլայնվող հողամասի սահմանազատված սահմաններում և տիրապետվում է ընդլայնվող հողամասի սեփականատիրոջ կողմից։

 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։ Օտարվող հողամասը գտնվում է տարածագնահատման գոտիականության 10-րդ գոտում և հողամասի կադաստրային արժեքը մեկ քառակուսի մետրի համար կազմում է 6834,3 ՀՀ դրամ։

 «Աբովյան համայնքի սեփականություն հանդիսացող Աբովյան քաղաքի Սարալանջի փողոցի թիվ 18/11 հասցեում գտվող հողամասը Վահե Պողոսյանին ուղղակի վաճառքով, ընդլայնման նպատակով, օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։

**ՀԱՄԱՅՆՔԻ ՂԵԿԱՎԱՐ՝ ԷԴՈՒԱՐԴ ԲԱԲԱՅԱՆ**